**Бојан Миовски** (роден на 24 јуни 1999 г.) — македонски фудбалер, напаѓач на Абердин и на македонската репрезентација.

Клупска кариера
---------------

Миовски ја започнал својата професионална кариера во дресот на Брегалница во 2017 година, кога на 18 годишна возраст дебитирал во Првата македонска фудбалска лига во натпревар против Ренова. Во мај истата година, тој го постигнал својот прв професионален погодок во поразот на домашен терен со 1-2 од Победа. Во последното коло од пренството 2016-2017, во кое Брегалница со 6-2 го победила Работнички, Миовски забележал дури три асистенции за своите соиграчи. По испаѓањето на Брегалница, токму таа одлична партија го препорачува во летото 2017 да се пресели во Работнички.

Сепак, во Работнички работите не се одвивале како што треба за младиот напаѓач и после само една сезона во која настапил само во два натпревари, Миовски го напуштил Работнички и се преселил во Македонија Ѓорче Петров, а од таму во средината на сезоната 2018-2019 отишол во Ренова, каде најпосле добил повеќе простор за игра.

Во јули 2020 година, по истекот на неговиот договор со Ренова, Миовски потпишал за унгарскиот прволигаш МТК Будимпешта. Миовски првиот гол за МТК Будимпешта во првата унгарска лига го постигнал на 3 октомври 2020 година против Будафок МТЕ. На 1 ноември 2020 година, тој постигнал два гола во победата на МТК Будимпешта од 4–0 над Ујпешт.

На 23 јуни 2022 година, Миовски потпишал четиригодишен договор со шкотскиот премиерлигаш Абердин. Своето деби за Абердин го направил на 24 јули 2022, во победата со 3-0 над нисколигашот Реит Роверс во Лига купот на Шкотска, во која го постигнал својот прв гол за клубот од пенал и забележал асистенција за третиот гол. Првите голови во шкотското првенство ги постигнал на 6 август 2022, кога два пати ја затресол мрежата на Сент Мирен. На 23 април 2023 година, тој постигнал гол во победата со 2-0 на домашен терен над еден од шкотските великани Ренџерс. Одличната прва сезона во дресот на Абердин, Миовски ја завршил со 16 постигнати гола, помагајќи му на клубот да заврши на третото место зад Селтик и Ренџерс и да се квалификува за Лига Европа за следната сезона.

Меѓународна кариера
-------------------

Миовски својот прв натпревар за државната репрезентација на Македонија до 21 година го одиграл на 8 октомври 2020 година против Казахстан, влегувајќи во игра од клупата за резервни играчи во 62. минута од натпреварот. Натпреварот завршил со гостинска победа на Македонија од 1–4. Претходно тој имал два настапи за државната репрезентација на Македонија до 19 години, и постигнал гол во победата над Лихтенштајн од 6–0.

Своето деби за сениорската репрезентација на Македонија, Миовски го направил на 8 октомври 2021 година против Лихтештајн.

Клупска статистика
------------------

*Извор*

*Обновено на 23 јуни 2022*.

Настапи и голови по клуб, сезона и натпреварување| Клуб | Сезона | Лига | Домашен куп | Европски куп | Друго | Вкупно |
| --- | --- | --- | --- | --- | --- | --- |
| Лига | Наст | Гол | Наст | Гол | Наст | Гол | Наст | Гол | Наст | Гол |
| Брегалница | 2016–17 | Прва македонска фудбалска лига | 7 | 2 | 2 | 0 | — | 0 | 0 | 9 | 2 |
| Вкупно за Брегалница | 7 | 2 | 2 | 0 | 0 | 0 | 0 | 0 | 9 | 0 |
| Работнички | 2017–18 | Прва македонска фудбалска лига | 2 | 0 | 0 | 0 | — | 0 | 0 | 2 | 0 |
| Вкупно за Работнички | 2 | 0 | 0 | 0 | 0 | 0 | 0 | 0 | 2 | 0 |
| Македонија ЃП | 2018–19 | Прва македонска фудбалска лига | 5 | 1 | 1 | 0 | — | 0 | 0 | 6 | 1 |
| Вкупно за Македонија ЃП | 5 | 1 | 1 | 0 | 0 | 0 | 0 | 0 | 6 | 1 |
| Ренова | 2018–19 | Прва македонска фудбалска лига | 7 | 3 | 0 | 0 | — | 0 | 0 | 7 | 1 |
| 2019–20 | 18 | 2 | 2 | 0 | — | 0 | 0 | 20 | 2 |
| Вкупно за Ренова | 25 | 5 | 2 | 0 | 0 | 0 | 0 | 0 | 27 | 5 |
| МТК Будимпешта | 2020–21 | Прва фудбалска лига на Унгарија | 26 | 7 | 3 | 2 | — | 0 | 0 | 29 | 9 |
| 2021–22 | 30 | 8 | 1 | 2 | — | 0 | 0 | 31 | 10 |
| Вкупно за МТК Будимпешта | 56 | 15 | 4 | 4 | — | 0 | 0 | 60 | 19 |
| Абердин | 2022–23 | Шкотска Премиер лига | 27 | 15 | 4 | 2 | 0 | 0 | 0 | 0 | 32 | 17 |
| Вкупно во кариерата | 96 | 24 | 9 | 4 | 0 | 0 | 0 | 0 | 104 | 27 |

Наводи
------

1. ↑  Бојан Миовски на WorldFootball.net
2. ↑  „Брегалница - Победа 1-2". 14 мај 2017. Посетено на 17 декември 2023.
3. ↑  „Бојан Миовски потпиша тригодишен договор со Работнички". *fkrabotnicki.com*. ФК Работнички. Посетено на 17 декември 2023.
4. ↑  „Работнички го потпиша младиот напаѓач Бојан Миовски од Брегалница". ekipa.mk. 28 јули 2017. Посетено на 17 декември 2023.
5. ↑  „Бојан Миовски е нов играч на Ренова". gol.mk. 30 декември 2018. Посетено на 17 декември 2023.
6. ↑  „Miovski introduced in MTK". *mtkbudapest.hu*. Посетено на 14 October 2020.
7. ↑  Миовски и официјално дел од МТК: „Добивме одличен играч за повеќе позиции" gol.mk; 15 јуни 2020
8. ↑  ВИДЕО: Прекрасен прв гол на Миовски во унгарското првенство, МТК загуби во финишот gol.mk; 3 октомври 2020
9. ↑  ВИДЕО: Миовски игра во одлична форма – го „отвори", па со ефектен гол го „затвори" Ујпешт gol.mk; 1 ноември 2020
10. ↑  „Dons capture international striker". *afc.co.uk*. ФК Абердин. 23 јуни 2022.
11. ↑ . slobodenpecat.mk. 6 август 2012. Посетено на 17 декември 2023. Отсутно или празно `|title=` (help)
12. ↑  „uefa match report". *uefa.com*. Посетено на 14 October 2020.
13. ↑  „Liechstenstein v North Macedonia game report". FIFA. 8 October 2021.
14. ↑  „Bojan Miovski statistics". *Soccerway*.

Надворешни врски
----------------

* Бојан Миовски на WorldFootball.net
* Бојан Миовски на soccerway